Document ID: /roh_data/filtered/fineweb-2-filterrobots_roh.jsonl.gz/46131

La vischnanca da Bever ed il possessur dad ina parcella en Val Bever han suttascrit ina cunvegna che pussibilitescha vinavant viadis en charrotscha en Val Bever durant l’enviern. Il possessur da la parcella na vuleva betg pli permetter che la via d’enviern en Val Bever passia sur ses territori.
La vischnanca ed il possessur han firmà ina cunvegna che regla l’access en Val Bever cun ina servitut persunala. Quai resorta dad ina communicaziun da la vischnanca. Il cumpromiss saja stà pussaivel mo grazia a la prontadad d’omaduas varts.
Ni la vischnanca ni il possessur da la parcella na vulevan dar dapli infurmaziuns davart il cumpromiss.